
Domnului deputat,


Adrian Solomon
Preşedintele Comisiei pentru muncă şi protecţie socială
AVIZ

asupra Proiectului de Lege pentru modificarea şi completarea Legii nr.156/2000 privind protecţia cetăţenilor români care lucrează în străinătate
         În conformitate cu prevederile art.95 din Regulamentul Camerei Deputaţilor, Comisia pentru comunităţile de români din afara graniţelor ţării a fost sesizată spre dezbatere şi avizare cu Proiectul de Lege pentru modificarea şi completarea Legii nr.156/2000 privind protecţia cetăţenilor români care lucrează în străinătate, trimis prin adresa           PL x 60/2015 din 16 februarie 2015, înregistrat cu numărul  4c-18/69 din 17 februarie 2015. 
       Conform dispoziţiilor art.75 alin.(1) şi (3) din Constituţia României, republicată, Camera Deputaţilor este Cameră decizională.
       Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia pentru comunităţile de români din afara graniţelor ţării a dezbătut Propunerea legislativă menţionată mai sus, în şedinţa din         3 martie  2015.
      Proiectul de lege are ca obiect de reglementare modificarea şi completarea Legii nr.156/2000 privind protecţia cetăţenilor români care lucrează în străinătate, urmărindu-se îmbunătăţirea cadrului legal în materie, precum si combaterea migraţiei ilegale.
       Membrii comisiei au examinat proiectul de lege cu observaţii şi propuneri al Consiliului Legislativ conform avizului nr.1005/18.09.2014, precum şi expunerea de motive. 
       În urma dezbaterilor, s-a hotărât cu unanimitate de voturi a celor prezenţi avizarea favorabilă a proiectului de lege.
       În raport de obiectul şi conţinutul reglementării proiectul de lege face parte din categoria legilor ordinare.
PREŞEDINTE,

Mircea LUBANOVICI

